CELEX: 62014CN0318
Language: da
Date: 2014-07-03 00:00:00
Title: Sag C-318/14: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 3. juli 2014 — Slovenská autobusová doprava Trnava, a.s. mod Krajský úřad Olomouckého kraje

6.10.2014   
            
            
               DA
            
            
               Den Europæiske Unions Tidende
            
            
               C 351/2
            
         Anmodning om præjudiciel afgørelse indgivet af Nejvyšší správní soud (Den Tjekkiske Republik) den 3. juli 2014 — Slovenská autobusová doprava Trnava, a.s. mod Krajský úřad Olomouckého kraje
   (Sag C-318/14)
   2014/C 351/02
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: Slovenská autobusová doprava Trnava, a.s.
   
      Sagsøgt: Krajský úřad Olomouckého kraje
   
      Præjudicielle spørgsmål
   
   
               1)
            
            
               Skal artikel 49 sammenholdt med artikel 52 TEUF fortolkes således, at den udelukker anvendelsen af nationale bestemmelser, hvorefter en transportvirksomhed, hvis hjemsted er i en anden medlemsstat, og som har et forretningssted i Den Tjekkiske Republik, i tillæg til de tilladelser og koncessioner, der giver en transportvirksomhed med hjemsted i Den Tjekkiske Republik tilladelse til at drive indenlandske rutetjenester (offentlig bytransport), også skal opnå en særlig tilladelse med henblik på at drive den samme virksomhed, hvis tildeling det tilkommer de administrative myndigheder at bestemme efter deres eget skøn?
            
         
               2)
            
            
               Er det relevant for besvarelsen af spørgsmål 1, at det er en form for offentlig bytransport, der drives som en offentlig serviceforpligtelse på grundlag af en kontrakt om offentlig trafikbetjening, og for hvilken der betales ved brug af offentlige midler som omhandlet i [Europa-Parlamentets og Rådets] forordning (EF) nr. 1370/2007om offentlig personbefordring med jernbane (1) og ad vej og om ophævelse af Rådets forordning (EØF) nr. 1191/69 og (EØF) nr. 1107/70?
            
         
               3)
            
            
               Skal artikel 3, stk. 3 i Rådets forordning (EF) nr. 12/98 af 11. december 1997 om betingelserne for transportvirksomheders adgang til at udføre personbefordring ad vej i en medlemsstat, hvor de ikke er hjemmehørende (2), sammenholdt med artikel 91 TEUF, fortolkes således, at den tillader en medlemsstat at begrænse driften af offentlig bytransport for en transportvirksomhed, hvis hjemsted er i en anden medlemsstat, på en måde som beskrevet i spørgsmål 1?
            
         
      (1)  EUT L 315, s. 1.
   
      (2)  EUT L 4, s. 10.